Title: BREEAM-krav materialer og innkjøp.xlsx
Forklaring: Miljøgiftlisten, sjekkliste A20 er utarbeidet i samarbeid med norske myndigheter for å unngå bruk av bygningsmaterialer med miljøgifter (ref. produktkontrolloven §3a og TEK10 §9.2). I samsvar med §3a i produktkontrolloven kan unntak fra dette kravet godtas dersom det kan dokumenteres at det ikke er mulig å benytte alternative produkter uten urimelig merkostnad eller ulempe. Eventuelle avvik må godkjennes av byggherre. Dokumentasjon: Fravær av miljøgifter kan dokumenteres via sikkerhetsdatablader, EPD-er med oppgitt stoffinnhold, Sintef Teknisk Godkjenning, miljømerket Svanen, EU Ecolabel (tidligere EU-blomsten), BASTA, Byggevarubedömningen eller egenerklæringer (brev fra juridisk ansvarlig hos produsent at navngitt produkt ikke inneholder navngitte uønskede stoffer fra A20-listen). Produsent/leverandør skal ikke fylle inn A20-listen men sende en av de godkjente dokumentasjonstypene til prosjektet. Det er prosjektet som er ansvarlig for å fylle ut sjekkliste A20.